## **II skyrius**

## **Sutarties sąlygos**

2026 m. \_\_\_\_\_\_\_\_\_\_\_\_ d. Rangos sutartis Nr. \_\_

**Viešoji įstaiga Velžio komunalinis ūkis,** įmonės kodas 168967899, adresas Nevėžio g. 62, Velžio k., Panevėžio r.(toliau sutartyje vadinama „Užsakovu“), atstovaujantis vieną sutarties šalį

ir

***<įrašykite Rangovo pavadinimą>***, įmonės kodas <*įrašykite įmonės kodą*>, adresas: *<įrašykite adresą>* (toliau sutartyje vadinamas „Rangovu“), atstovaujantis kitą sutarties šalį,

atsižvelgdami į tai, kad Užsakovas priima Rangovo *<įrašykite datą>* dienos pasiūlymą **pilnai atlikti projekto** „Geriamojo vandens tiekimo ir nuotekų šalinimo paslaugų prieinamumo didinimas Panevėžio rajono savivaldybėje“ Nr. 25-204-P-0001, finansuojamo pagal pagal 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos regioninės pažangos priemonę Nr. 02-001-06-07-02 (RE), **nuotekų valymo įrenginių rekonstrukcijos darbus Raguvos mstl., Raguvos sen., Panevėžio r. sav.** (toliau – darbai) bei ištaisyti bet kokius jų defektus, sudaro šią sutartį (toliau – Sutartis) ir susitaria:

1. Šioje Sutartyje žodžiai ir išsireiškimai (frazės) turi tokias pačias reikšmes, kokios jiems suteiktos Konkrečiose ir Bendrosiose Sutarties sąlygose.
2. Turi būti laikoma, kad toliau svarbumo tvarka išvardinti dokumentai sudaro šią Sutartį ir yra suprantami ir aiškintini kaip jos sudedamosios dalys:
3. Ši Rangos sutartis,
4. Pirkimo dokumentų paaiškinimai (jeigu tokie buvo),
5. Pasiūlymo raštas su Pasiūlymo priedu,
6. Konkrečios sutarties sąlygos,
7. Bendrosios sutarties sąlygos,
8. Užsakovo reikalavimai,
9. Brėžiniai,
10. Įkainuoti darbų kiekių žiniaraščiai (iš Rangovo Pasiūlymo),
11. Rangovo techninis pasiūlymas su Programa,
12. Kiti dokumentai ir priedai (jei taikoma).
13. Rangovas įsipareigoja Užsakovui tinkamai atlikti ir baigti Nuotekų valymo įrenginių rekonstrukcijos darbus Raguvos mstl., Raguvos sen., Panevėžio r. sav. per 8 mėnesius nuo darbo pradžios Programoje nustatytais terminais bei ištaisyti bet kokius jų defektus, laikantis Sutarties ir LR Civilinio kodekso nuostatų.
14. Rangovas įsipareigoja Užsakovui tinkamai atlikti ir baigti darbus už Rangovo pasiūlyme nurodytą kainą.
15. Atlikus darbus Rangovas turės parengti išpildomąją dokumentaciją, pateikti eksploatavimo ir priežiūros instrukcijas Užsakovui.
16. Darbų kainos apskaičiavimo būdas – fiksuota kaina. Į darbų kainą įskaičiuotos visos su darbų atlikimu susijusios tiesioginės bei netiesioginės išlaidos.
17. Už tinkamai ir laiku atliktus darbus Užsakovas įsipareigoja sumokėti Rangovui Sutartyje nurodytą darbų kainą.
18. **Priimtą sutarties sumą sudaro:** < įrašyti skaitmenimis> Eur, <įrašyti skaitmenimis> ct (< įrašyti žodžiais> eurų, <įrašyti skaitmenimis> ct)

**PVM :** < įrašyti skaitmenimis> Eur, <įrašyti skaitmenimis> ct (< įrašyti žodžiais> eurų, <įrašyti skaitmenimis> ct)

**Priimta sutarties suma su PVM:** < įrašyti skaitmenimis> Eur, <įrašyti skaitmenimis> ct (< įrašyti žodžiais> eurų, <įrašyti skaitmenimis> ct).

1. Pridėtinės vertės mokestis bus mokamas Rangovui pagal galiojančius Lietuvos Respublikos teisės aktus bei tarptautinius susitarimus, susijusius su Sutarties vykdymu. Keičiantis pridėtinės vertės mokesčiui, Sutarties kaina bus perskaičiuojami vadovaujantis Konkrečiųjų sutarties sąlygų 13.8 punkte nustatyta tvarka.
2. Užsakovas mokėjimus vykdys eurais.
3. Sutartis gali būti keičiama Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatyme (toliau - PĮ) ir šioje Sutartyje nustatyta tvarka ir atvejais.
4. Sutartis įsigalioja Rangovui pateikus tinkamą Atlikimo užtikrinimą.
5. Sutartis galioja iki Sutarties šalys įvykdo visus savo įsipareigojimus.
6. Užsakovo paskirtas asmuo, atsakingas už Sutarties vykdymą yra: <*įrašykite vardą, pavardę ir pareigas*>.
7. Ši Sutartis sudaryta lietuvių kalba <*įrašykite keliais egzemplioriais*> ir pasirašyta abiejų šalių <*įrašykite fiziniais ar kvalifikuotais elektroniais parašais*>.

|  |  |
| --- | --- |
| **UŽSAKOVAS** | **RANGOVAS** |

**BENDROSIOS SUTARTIES SĄLYGOS**

**„Nuotekų valymo įrenginių rekostrukcija Raguvos mstl., Raguvos sen., Panevėžio r. sav.“**

Bendrosios sutarties sąlygos yra:

Fédération Internationale des Ingénieurs-Conseils (FIDIC)

UŽSAKOVO SUPROJEKTUOTŲ STATYBOS IR INŽINERINIŲ DARBŲ

**Statybos sutarties sąlygos**

FIDIC „Raudonoji“ knyga

(išleistos pirmuoju leidimu 1999 metais anglų kalba ir antruoju vertimu į lietuvių kalbą 2007 metais leidimu, ISBN 978-9986- 687-17-7)

**Bendrųjų sutarties sąlygų taikymas**

1. Bendrosios FIDIC sutarties sąlygos taikomos sutinkamai su STR 1.06.01:2016 „Statybos darbai. Statinio statybos priežiūra“ (2016-12-02 įsakymas Nr. D1-848 (TAR, Nr. 16-28228)) 2 punkto nuostatomis.
2. Esant kokiems nors prieštaravimams ar neatitikimams tarp atitinkamų Bendrųjų sutarties sąlygų ir Konkrečių sutarties sąlygų straipsnių, viršenybę turi Konkrečios sutarties sąlygos. Straipsnių nuostatos, nepakeistos Konkrečiose sutarties sąlygose, galioja tokios redakcijos, kokia jos yra pateiktos Bendrosiose sutarties sąlygose.
3. Bendrosios sutarties sąlygos nėra pridedamos prie šių pirkimo dokumentų/ sutarties dokumentų.Konkurso dalyvis/ Rangovas gali jas įsigyti iš leidėjų[[1]](#footnote-1).



**KONKREČIOS SUTARTIES SĄLYGOS**

Konkrečios Sutarties sąlygos apima anksčiau paminėtų Bendrųjų Sutarties sąlygų pataisymus ir papildymus. Sutarties sąlygos, pateiktos pasiūlymo priede, turi būti galiojančios kaip šių Sutarties sąlygų dalis. Konkrečių Sutarties sąlygų numeracija atitinka Bendrųjų Sutarties sąlygų numeraciją.

|  |  |
| --- | --- |
| **1 straipsnis. Bendrosios nuostatos** | |
| **1.1 punktas** | **Sąvokos** |
| **1.1.1** | **Sutartis** |
| **1.1.1.5** | **Specifikacija** |
|  | ***Papildyti 1.1.1.5 papunktį:***  Sąvoka „Specifikacija“ apima ir terminą „Statybos projekto Techninė specifikacija“. |
| **1.1.1.6** | **Brėžiniai** |
|  | ***Papildyti 1.1.1.6 papunktį:***  Sąvoka „Brėžiniai“ apima visus brėžinius už kuriuos yra atsakingas Užsakovas pagal STR 1.04.04: 2017 „Statinio projektavimas, projekto ekspertizė“. |
| **1.1.1.7** | **Žiniaraščiai** |
|  | ***Pakeisti 1.1.1.7 papunktį ir jį išdėstyti taip:***  **„Žiniaraščiai“** – Užsakovo paruošti darbų kiekių žiniaraščiai, užpildyti Rangovo siūlomais įkainiais ir pateikti kartu su Pasiūlymo raštu, kurie yra Sutarties dalis. |
| **1.1.1.9** | **Pasiūlymo priedai** |
|  | ***Pakeisti papunkčio 1.1.1.9 pavadinimą į „Pasiūlymo priedas” ir išdėstyti jį taip:***  **„Pasiūlymo priedas“** – pavadintas „Pasiūlymo priedu“ ir užpildytas dokumentas, kuris pridėtas prie Pasiūlymo rašto ir sudaro jo dalį. |
| **1.1.2** | **Šalys ir asmenys** |
| **1.1.2.4** | **Inžinierius** |
|  | ***Pakeisti papunktį*** ***1.1.2.4 ir jį išdėstyti taip:***  „**Inžinierius**“ – asmuo, Užsakovo paskirtas būti Inžinieriumi, siekiant įgyvendinti Sutartį, ir tuo vardu įvardytas Pasiūlymo priede arba kitas Užsakovo kuriam nors laikotarpiui paskiriamas asmuo, apie kurį pranešama Rangovui pagal 3.4 punktą *[Inžinieriaus pakeitimas*]. Inžinierius taip pat turi vykdyti Statinio statybos techninio prižiūrėtojo funkcijas pagal STR 1.06.01:2016 „Statybos darbai. Statinio statybos priežiūra“ reikalavimus. |
| **1.1.2.11** | **Perkantysis Užsakovas** |
|  | ***Papildyti nauju 1.1.2.11 papunkčiu „Užsakovas“:***  Užsakovas nurodytas Pasiūlymo priede. |
| **1.1.2.12** | **Įgyvendinančioji institucija** |
|  | ***Papildyti nauju 1.1.2.12 papunkčiu „Įgyvendinančioji institucija“:***  Įgyvendinančioji institucija nurodyta Pasiūlymo priede. |
| **1.1.3** | **Datos, bandymai, etapai ir jų užbaigimas** |
| **1.1.3.1** | **Pradžios data** |
|  | ***Pakeisti 1.1.3.1 punktą ir jį išdėstyti taip:***  „Pradžios data“ yra pirkimo pradžios data. |
| **1.1.3.7** | **Pranešimo apie defektus laikas** |
|  | *Papildyti 1.1.3.7 papunktį:*  Pasiūlymo priede nurodytas pranešimo apie defektus laikas nepakeičia garantinio termino, nustatyto Lietuvos Respublikos civiliniame kodekse (6.698 straipsnis).  **Pranešimo apie defektus laikas** - 120 kalendorinių dienų nuo Perėmimo pažymoje nurodytos Darbo baigimo datos. |
| **1.1.3.10** | Statybos užbaigimas |
|  | *Papildyti nauju 1.1.3.10 papunkčiu „Statybos užbaigimas“:*  **„Statybos užbaigimo dokumentas“** – LR Statybos įstatymo ir statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ nustatyta tvarka surašomas dokumentas, patvirtinantis, kad statinys yra pastatytas pagal statinio projekto sprendinius. |
| **1.1.4** | **Pinigai ir mokėjimai** |
| **1.1.4.1** | **Priimta sutarties suma** |
|  | ***Pakeisti 1.1.4.1 punktą ir jį išdėstyti taip:***  **„Priimta Sutarties suma“** – Rangos sutartyje nurodyta suma, už kurią Rangovas įsipareigoja atlikti visus Darbus bei ištaisyti visus defektus. |
| **1.1.6** | **Kitos sąvokos** |
| **1.1.6.1** | **Rangovo dokumentai** |
|  | ***Papildyti 1.1.6.1 papunktį***  Ši sąvoka taip pat apima Statinio kadastrinių matavimų bylą - Statinio kadastro duomenų nustatymo metu pagal Įstatymų reikalavimus parengtų planų, užpildytų kadastro formų ir kitų dokumentų apie nekilnojamąjį turtą, sukomplektuotą rinkinį. |
| 1.1.6.7 | Statybvietė |
|  | *Papildyti 1.1.6.7 papunktį:*  Tai statinio statybos darbų vieta (teritorija, kurios ribos nustatomos statinio projekte atsižvelgiant į vykdomus statybos darbus, kuri gali sutapti ar nesutapti su statybos sklypo ribomis). |
| **1.1.6.11** | **Bauda** |
|  | *Papildyti nauju 1.1.6.11 papunkčiu „Bauda“:*  ,,Bauda“ – tai konkreti pinigų suma, kurią Rangovas turi sumokėti Užsakovui, jei neįvykdo savo prievolių per Sutartyje nustatytą terminą. Taikoma 8.13 punkte nustatyta tvarka. |
| **1.5 punktas** | **Dokumentų pirmumas** |
|  | *Pakeisti 1.5 punkto pirmos pastraipos antrą sakinį:*  Tuo tikslu šioje sutartyje galioja toks dokumentų svarbos eiliškumas:   1. Rangos Sutartis, 2. Pirkimo dokumentų paaiškinimai (jeigu tokie buvo), 3. Pasiūlymo raštas su Pasiūlymo priedu, 4. Konkrečios sutarties sąlygos, 5. Bendrosios sutarties sąlygos, 6. Užsakovo reikalavimai, 7. Brėžiniai, 8. Įkainuoti darbų kiekių žiniaraščiai (iš Rangovo Pasiūlymo), 9. Rangovo techninis pasiūlymas su Programa 10. Kiti dokumentai ir priedai. |
| **1.6 punktas** | **Rangos sutartis** |
|  | ***Pakeisti 1.6 punktą „Rangos sutartis“ ir jį išdėstyti taip:***  Rangos sutartis – Sutartis, kuri pridėta prie pirkimo dokumentų. |
| **1.10 punktas** | **Užsakovo naudojimasis Rangovo dokumentais** |
|  | ***Pakeisti 1.10 punkto paskutinę pastraipą ir ją išdėstyti taip:***  Užsakovas ir Įgyvendinančioji institucija turi teisę laisvai naudotis Rangovo sukurtais dokumentais šio projekto įgyvendinimo tikslais. |
| **1.12 punktas** | **Konfidenciali informacija** |
|  | ***Papildyti 1.12 punktą pastraipa:***  Rangovas privalo atskleisti visą turimą informaciją, kurios Inžinieriui, Užsakovui, Įgyvendinančiajai Institucijai, teisėsaugos ar projekto įgyvendinimo kontrolę vykdančioms institucijoms gali pagrįstai reikėti, kad patikrintų kaip Rangovas laikosi Sutarties nuostatų. |
| **1.13 punktas** | **Įstatymų laikymasis** |
|  | ***Pakeisti 1.13 punkto pirmą pastraipą:***  Rangovas, vykdydamas Sutartį, privalo laikytis Lietuvos Respublikos teritorijoje galiojančių įstatymų. |
| **1.14 punktas** | **Solidarioji atsakomybė** |
|  | ***Papildyti 1.14 punktą trečia pastraipa:***  c) jei Rangovas veikia jungtinės veiklos (partnerystės) pagrindu, jungtinės veiklos sutartimi nustatytų partnerių keitimas be išankstinio raštiško Užsakovo sutikimo yra laikomas Sutarties pažeidimu. |
| **2 straipsnis. Užsakovas** | |
| **2.2 punktas** | **Leidimai, licencijos arba suderinimai** |
|  | ***Išdėstyti punkto 2.2 pirmą pastraipą taip:***  Jeigu taikoma, Statybą leidžiantį dokumentą gauna Užsakovas ir perduoda jį Rangovui ne vėliau, nei Šalys pasirašo Statybvietės perdavimo-priėmimo aktą. Užsakovas privalo (kai turi tokias galimybes), Rangovo prašomas, suteikti įmanomą pagalbą:  ***Papildyti punktą 2.2 sakiniu:***  Rangovas savo lėšomis privalo gauti visus reikalingus leidimus iš atitinkamų valstybės ir/ar savivaldybės įstaigų. Tokie leidimai apima leidimus eismo nukreipimams, kelių uždarymo leidimai, gyvenimo ir darbo leidimai, leidimai radijo ryšio priemonėms, leidimai žemės darbams ar inžinerinių tinklų perkėlimui, aplinkosaugos leidimai ir kt. |
| **2.6 punktas** | **Užsakovo teisė kontroliuoti ir prižiūrėti statybos darbus** |
|  | ***Papildyti nauju punktu 2.6 „Užsakovo teisė kontroliuoti ir prižiūrėti statybos darbus“***  Užsakovas turi teisę kontroliuoti ir prižiūrėti atliekamų darbų eigą ir kokybę, Programos laikymąsi, tikrinti Rangovo tiekiamų medžiagų kokybę, gamintoją ir kt. Įgyvendindamas šią teisę Užsakovas neturi teisės kištis į Rangovo ūkinę komercinę veiklą.  Užsakovas, nustatęs nukrypimus nuo Sutarties sąlygų, kurie gali pabloginti darbų kokybę ar kitus trūkumus, privalo apie tai nedelsdamas pranešti Rangovui ir Inžinieriui.  Rangovas privalo vykdyti statybos metu gautus Užsakovo nurodymus, jeigu šie nurodymai yra pateikiami Inžinieriui pritarus ir neprieštarauja Sutarties sąlygoms ir normatyviniams statybos dokumentams bei nėra kišimasis į Rangovo ūkinę komercinę veiklą. |
| **3 straipsnis. Inžinierius** | |
| **3.1 punktas** | **Inžinieriaus pareigos ir teisės** |
|  | ***Pakeisti 3.1 punkto pirmą pastraipą ir ją išdėstyti taip:***  Užsakovas turi paskirti Inžinierių. Inžinieriaus personalą turi sudaryti tinkamos kvalifikacijos specialistai, kurie yra kompetentingi eiti tas pareigas.  Užsakovui vykdant savo pareigas bei įgyvendinant teises, susijusias su statybos priežiūra ir kontrole, taip pat dalyvauja Inžinierius. Inžinieriaus teisės ir pareigos, susijusios su statybos priežiūra ir kontrole, nustatomos Užsakovo ir Inžinieriaus sudarytoje (paslaugų) sutartyje.  Inžinierius turi gauti atskirą raštišką Užsakovo patvirtinimą:   1. Rangovui keičiant Sutartyje numatytus ar siūlant kitus Subrangovus; 2. prieš imantis veiksmų, kurie gali pakeisti Sutarties kainą, pratęsti baigimo laiką ar žymiai įtakoti darbų vykdymą; 3. prieš Rangovui nurodydamas pagal 13.1 punktą atlikti Pakeitimus; 4. patvirtinant Rangovo pateiktą arba pataisytą 8.3 punkte įvardytą Programą. |
| **3.6 punktas** | **Vadybiniai susirinkimai** |
|  | ***Papildyti nauju punktu 3.6 „Vadybiniai susirinkimai“:***  Inžinierius, Užsakovo atstovas arba Rangovo atstovas gali pareikalauti Sutarties šalių dalyvauti vadybiniuose susirinkimuose statybos aikštelėje. Šių susirinkimų tikslas - aptarti Programos vykdymą, apžvelgti pasirengimą būsimam darbui, spręsti kitus Sutarties vykdymo klausimus.  Inžinierius turi protokoluoti šiuos susirinkimus ir protokolo kopijas išsiuntinėti visiems dalyviams ir Užsakovui. |
| **4 straipsnis. Rangovas** | |
| **4.1 punktas** | **Bendrosios Rangovo prievolės** |
|  | ***Pakeisti 4.1 punkto trečios pastraipos (ii) papunktį ir jį išdėstyti taip:***  (ii) neturi būti kaip nors kitaip atsakingas už Užsakovo parengtą statybos projektą pagal STR 1.04.04:2017 „Statinio projektavimas, projekto ekspertizė“.  ***Pakeisti 4.1 punkto penktą pastraipą ir ją išdėstyti taip:***  Rangovas privalo parengti Darbo projektą pagal STR [1.04.04:2017](https://www.e-tar.lt/portal/lt/legalAct/ad75ac40a7dd11e69ad4c8713b612d0f) „Statinio projektavimas, projekto ekspertizė“  ir:  ***Pakeisti 4.1 punkto (d) papunkčio paskutinį sakinį:***  Tokia dalis neturi būti laikoma baigta ir parengta perimti, pagal 10.1 punktą [*Darbų ir Grupių perėmimas*], kol Inžinieriui neperduoti tie dokumentai ir naudojimo ir priežiūros instrukcijos bei kiti privalomieji Rangovo dokumentai, būtini Užsakovui, kad galima būtų pradėti statybos užbaigimo procedūras pagal STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“.  ***Papildyti 4.1. punktą sakiniu****:*  Rangovas privalo statybos darbus vykdyti STR 1.06.01:2016 „Statybos darbai. Statinio statybos priežiūra“ nustatyta tvarka. |
| **4.2 punktas** | **Atlikimo užtikrinimas** |
|  | ***Pakeisti 4.2 punktą iį jį išdėstyti taip:***  Rangovas privalo ne vėliau kaip per 10 darbo dienų nuo Sutarties sudarymo dienos pateikti Užsakovui darbų Atlikimo užtikrinimą, lygų 5%priimtos Sutarties sumos be PVM, atitinkantį žemiau nurodytas sąlygas.  Jeigu Rangovas iki nurodyto termino nepateikia Atlikimo užtikrinimo, Užsakovas laiko, kad Rangovas atsisakė sudaryti Sutartį.  Atlikimo užtikrinimo rūšis – Banko garantija arba draudimo bendrovės laidavimo draudimo liudijimas.  **Atlikimo užtikrinimo sąlygos:**   1. Atlikimo užtikrinimas turi būti besąlyginis, neatšaukiamas, pirmo pareikalavimo banko (garanto) arba draudimo bendrovės (draudiko) įsipareigojimas sumokėti Užsakovui jo reikalaujamą sumą, jeigu Užsakovas pateikia mokėjimo reikalavimą ir jame nurodo, (i) kad Rangovas pažeidė savo įsipareigojimą (-us) pagal Sutarties sąlygas, ir (ii) Rangovo padarytus pažeidimus, įskaitant nesumokėtas netesybas už darbų vėlavimą. Laidavimo draudimo atveju draudžiamuoju įvykiu turi būti laikomas pirmasis Užsakovo pareikalavimas sumokėti draudimo išmoką dėl sutartinių įsipareigojimų neįvykdymo. 2. Sutarties įvykdymo užtikrinimas turi būti išduotas: (a) Europos Sąjungoje licencijuoto banko arba draudimo bendrovės; arba (b) banko ar draudimo bendrovės iš trečiosios šalies, kurie užtikrinimo išdavimo dieną turi turėti bent vienos tarptautinių reitingų agentūros patvirtintą investicinio lygio reitingą, ne mažesnį kaip: Standard & Poor’s – „A-“, Fitch – „A-“, Moody’s – „A3“ arba lygiavertį; reitingą turi atitikti bankas arba draudimo bendrovė, kuri išdavė užtikrinimą, arba patronuojanti įmonė, arba bendrovių grupė, kuriai jie priklauso; Rangovas Užsakovo prašymu privalo pateikti Užsakovui investicinio lygio reitingo įrodymus. 3. Atlikimo užtikrinimas turi būti surašytas lietuvių arba anglų kalba (ir išverstas į lietuvių kalbą). 4. Rangovas privalo tokia pačia tvarka padidinti atlikimo užtikrinimo sumą kiekvieną kartą, kai padidėja Sutarties suma. 5. Atlikimo užtikrinimo suma turi būti nurodoma ir išmokama eurais. 6. Atlikimo užtikrinimo suma gali būti mažinama tik garanto ar draudiko išmokėtomis sumomis. 7. Reikalaujama Atlikimo užtikrinimo suma turi būti išmokama Užsakovui ne vėliau nei per 10 dienų po Užsakovo mokėjimo reikalavimo pateikimo garantui arba draudikui. 8. Atlikimo užtikrinime nurodytas jo galiojimo terminas turi būti ne trumpesnis negu 30 dienų po numatomos darbų Perėmimo pažymos išdavimo dienos. 9. Atlikimo užtikrinime turi būti numatyta, kad Atlikimo užtikrinimui taikomi Lietuvos Respublikos įstatymai, o banko pateiktam užtikrinimui – Lietuvos Respublikos įstatymai arba Bendrosios garantijų pagal pirmą pareikalavimą taisyklės (Uniform Rules for Demand Guarantees, URDG, ICC Publication No. 758, 2010 m. redakcija);   Užsakovas turi teisę pateikti mokėjimo reikalavimą asmeniui, išdavusiam Atlikimo užtikrinimą, dėl sumų, kurias jis turi teisę gauti pagal Sutartį, jeigu:   1. Rangovas nesumoka sumos, kurią privalo sumokėti Užsakovui pagal Sutartį, įskaitant netesybas už darbų vėlavimą, per 30 dienų po Užsakovo rašytinio reikalavimo gavimo. 2. Rangovas neįvykdo kitų nei j) punkte nurodytų sutartinių įsipareigojimų, per 30 dienų po Užsakovo rašytinio reikalavimo gavimo. 3. Atsiranda Sutartyje arba Įstatymuose numatytos aplinkybės, suteikiančios teisę Užsakovui nutraukti Sutartį dėl Rangovo kaltės. |
| **4.3 punktas** | **Rangovo atstovas** |
|  | ***Papildyti 4.3 punkto antrą pastraipą:***  Rangovas, net ir tuo atveju jeigu Rangovo atstovas jau yra įvardintas Sutartyje, iki Darbo pradžios pateikia Inžinieriui išsamius duomenis apie Rangovo atstovo asmenį ir jo kvalifikaciją.  ***Papildyti 4.3 punkto septintą pastraipą:***  Jeigu Rangovo atstovas arba kiti jo įgalioti asmenys laisvai nekalba lietuviškai, Rangovas privalo savo sąskaita užtikrinti tinkamą vertimą viso jo darbo laiko metu. |
| **4.4 punktas** | **Subrangovai** |
|  | ***Papildyti 4.4 punkto pastraipos (b) pabaigoje*** „ir medžiagų bei įrangos gamintojų“ ir pridėti:   * + 1. Rangovas turi teisę pasitelkti Subrangovus atlikti bet kurią darbų dalį, išskyrus išimtis, nurodytas Užsakovo užduotyje ir (arba) kituose Pirkimo dokumentuose (jeigu nurodyta).  1. Sudarius sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui pranešti tuo metu žinomų Subrangovų pavadinimus, kontaktinius duomenis ir jų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus visu Sutarties vykdymo metu, taip pat apie naujus Subrangovus, kuriuos jis ketina pasitelkti vėliau. 2. Rangovas turi teisę pakeisti Subrangovą kitu Subrangovu tik gavęs Užsakovo pritarimą. 3. Jeigu paaiškėja, kad vykdant Sutartį dalyvauja Subrangovas, kuris (a) buvo pasitelktas pažeidžiant Sutartyje nustatytą tvarką, (b) neatitinka jam taikomų Pirkimo dokumentuose nustatytų reikalavimų arba (c) yra Subjektas, kurio pajėgumais remiasi Rangovas, ir vykdo kitokius Darbus, negu nurodyta Sutartyje (jos prieduose), Rangovas privalo nedelsdamas, bet ne vėliau nei per 1 darbo dieną, nušalinti tokį Subrangovą nuo Sutarties vykdymo ir pašalinti iš statybvietės. Jeigu Rangovas pažeidžia šį punktą daugiau nei tris kartus, tai laikoma esminiu Sutarties pažeidimu, dėl kurio Užsakovas įgyja teisę vienašališkai nutraukti Sutartį. 4. Užsakovas numato tiesioginio atsiskaitymo su Subrangovais galimybę. Užsakovas ne vėliau kaip per 3 darbo dienas nuo 2 punkte nurodytos informacijos gavimo raštu, informuoja Subrangovus apie tokią tiesioginio atsiskaitymo galimybę, o Subrangovas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai Subrangovas išreiškia norą pasinaudoti tiesioginio atsiskaitymo galimybe, bus sudaroma trišalė sutartis tarp Užsakovo, Sutartį sudariusio Rangovo ir jo Subrangovo, kurioje aprašoma tiesioginio atsiskaitymo su subrangovu tvarka, atsižvelgiant į pirkimo dokumentuose ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams. Numačius tiesioginio atsiskaitymo su Subrangovais galimybę, Rangovo atsakomybė dėl numatomos sudaryti sutarties įvykdymo, nesikeičia.   ***4.4. punkto (d) papunktis netaikomas*** |
| **4.5 punktas** | **Subrangos perleidimas** |
|  | ***4.5 Punktas netaikomas*** |
| **4.10 punktas** | **Statybvietės duomenys** |
|  | ***Pakeisti 4.10 punkto (a) papunkčio formuluotę ir ją išdėstyti taip:***  Statybvietės formą ir gamtinę aplinką, taip pat pirkimo dokumentuose pateiktas geologines sąlygas |
| **4.16 punktas** | **Prekių pervežimas** |
|  | ***Papildyti 4.16 punkto (a) papunktį, gale sakinio pridedant:***  „… pridedant atvežtinų prekių (medžiagų ir/ar įrangos) sąrašus ir techninę informaciją apie atvežamų prekių atitikimą techninėms specifikacijoms ir Užsakovo reikalavimams.“. |
| **4.19 punktas** | **Elektra, vanduo ir dujos** |
|  | ***4.19 punkto paskutinę pastraipą išdėstyti taip:***  Rangovas kiekvieną mėnesį turi sumokėti už sunaudotą elektros energiją, vandenį, dujas ir kitus energetinius resursus bei kitas komunalines paslaugas pagal atitinkamu metu galiojančius tarifus. |
| **4.20 punktas** | **Užsakovo įrengimai ir pateikiamos medžiagos** |
|  | ***Pakeisti 4.20 punktą ir jį išdėstyti taip:***  Šis punktas netaikomas. Užsakovas Sutarties vykdymui jokių medžiagų ir įrengimų nepateikia. |
| **4.21 punktas** | **Darbų eigos ataskaitos** |
|  | ***Pakeisti 4.21 punktą ir jį išdėstyti taip:***  Rangovas kas mėnesį privalo parengti Darbų eigos ataskaitas ir pateikti Inžinieriui 3 egzempliorius.  Kiekvienoje ataskaitoje turi būti:  (a) išsamus Darbų eigos aprašymas, įskaitant kiekvieną projektavimo etapą, tiekimą, gamybą, montavimą, statybą ir bandymus ir kt.;  (b) bandymų rezultatai ir Medžiagų sertifikatai, gamintojas ir kt.;  (c) saugos darbe statistika;  (d) faktinės ir planuotos Darbų eigos palyginimai, pateikiant išsamią informaciją apie visus įvykius arba aplinkybes, kurios galėtų sutrukdyti baigti darbus kaip numato Sutartis, ir priemonės, kurių imamasi (arba reikėtų imtis) siekiant išvengti vėlavimo;  (e) nuotraukos, rodančios gamybos bei Statybvietėje atliktų darbų eigą bei kuriose užfiksuotas paslėptų darbų atlikimas. |
| **4.23 punktas** | **Rangovo veiksmai Statybvietėje** |
|  | ***Papildyti 4.23 punktą pastraipomis:***  Rangovas turi apmokėti visus kaštus, susijusius su informacinių stendų ir nuolatinių aiškinamųjų stendų pastatymu ir priežiūra visą jų įrengimo laikotarpį.  Informaciniai stendai ir nuolatiniai aiškinamieji stendai turi būti įrengti projekto statybvietėse atitinkamai pagal Statybos įstatymo bei ES lėšomis finansuojamų projektų reikalavimus. Detalius reikalavimus Rangovui pateikia Užsakovas. |
| **4.25 punktas** | **Esamos inžinerinės komunikacijos** |
|  | ***Papildyti nauju punktu 4.25 Esamos inžinerinės komunikacijos:***  Vykdant žemės kasimo darbus inžinerinių tinklų, susisiekimo komunikacijų ir kitų objektų apsaugos zonose (statybvietėje ar šalia jos), Rangovas privalo vadovautis STR 1.06.01:2016 „Statybos darbai. Statinio statybos priežiūra” nustatyta tvarka. Rangovas atsako už bet kokią žalą, padarytą esamiems keliams, tranšėjoms, vamzdžiams, kabeliams ir kt. atliekant darbus, įskaitant ir subrangovų atliekamus darbus, ir privalo ištaisyti tokią žalą savo sąskaita iki darbų užbaigimo termino.  Rangovas susitaria su vietinės valdžios įstaigomis ir turto savininkais dėl projekte numatytų ir projekto eigoje atsiradusių ar projekte nenumatytų inžinerinių tinklų, medžių ar kitų objektų pašalinimo, perkėlimo ir atstatymo pagal Inžinieriaus nurodymus. Rangovas padengia tokių darbų išlaidas. |
| **4.26 punktas** | **Mokymai Užsakovo darbuotojams** |
|  | ***Papildyti nauju 4.26 punktu „Mokymai Užsakovo darbuotojams“*:**  Rangovas turi pravesti mokymus (teorinius ir praktinius) Užsakovo darbuotojams, kaip eksploatuoti ir tinkamai prižiūrėti pastatytą objektą ir jame sumontuotą įrangą. |
| **6 straipsnis. Tarnautojai ir darbininkai** | |
| **6.5 punktas** | **Darbo valandos** |
|  | ***Papildyti 6.5 punktą:***  Darbo valandos nustatomos vadovaujantis Lietuvos Respublikos darbo kodeksu. Nacionalinės bei švenčių dienos – nedarbo dienos. |
| **6.9 punktas** | **Rangovo personalas** |
|  | ***Papildyti 6.9 punktą po trečio sakinio įterpiant:***  Tuo atveju, kai yra abejonių dėl Rangovo personalo kvalifikacijos, Inžinieriaus prašymu Rangovas privalo pateikti informaciją apie personalo kvalifikaciją.  Jeigu keičiami asmenys, nurodyti Rangovo pasiūlyme, tuomet jų kvalifikacija turi būti ne žemesnė, nei jiems nurodyti kvalifikaciniai reikalavimai pirkimo dokumentuose. |
| **7 straipsnis. Įranga, Medžiagos ir Darbų kokybė** | |
| **7.1 punktas** | **Vykdymo būdas** |
|  | ***Papildyti 7.1 punkto punktą (a) papunktį:***   1. ... bei vadovaudamasis galiojančiais normatyvinių statybos techninių dokumentų reikalavimais.   ***Papildyti 7.1 punktą įrašant paskutinę pastraipą:***  Visais atvejais darbai turi būti atlikti panaudojant tokius statybos produktus, kurių savybės per ekonomiškai pagrįstą statinio naudojimo trukmę užtikrintų esminius statinio reikalavimus. |
| **7.6 punktas** | **Ištaisymo darbas** |
|  | ***Papildyti punkto pirmą pastraipą (c) :***  c) po „darbų saugai“ įterpti „arba kelia grėsmę kitų asmenų gyvybei arba turtui“. |
| **8 straipsnis. Pradžia, uždelsimai ir sustabdymas** | |
| **8.1 punktas** | **Darbo pradžia** |
|  | ***Pakeisti 8.1 punkto pirmą pastraipą ir ją išdėstyti taip:***  Inžinierius per 7 dienas nuo Sutarties įsigaliojimo dienos turi informuoti Rangovą ir Užsakovą apie Darbo pradžios datą. |
| **8.3 punktas** | **Programa** |
|  | ***Pakeisti 8.3 papunktį ir jį išdėstyti taip:***  Rangovas, gavęs Inžinieriaus pranešimą pagal 8.1 punktą [Darbo pradžia] per 28 dienas privalo pateikti Inžinieriui išsamią Programą. Rangovas taip pat privalo Inžinieriui pateikti pataisytą Programą visuomet, kai pasikeičia darbų atlikimui būtinos sąlygos arba informacija, kuria buvo pagrįsti pirminiai įsipareigojimai arba ankstesnė programa yra nesuderinama su esama Darbų eiga arba Rangovo prievolėmis. Kiekviena programa turi apimti:   1. Darbų atlikimo grafiką, kuriame turi būti pateikti įrangos montavimo, paleidimo ir derinimo terminai, bandymų, perdavimo Užsakovui ir defektų ištaisymo laiko terminai ir datos. Darbų atlikimo grafikas turi aiškiai perteikti darbų atlikimo eiliškumą. Įvardinami ir kiekvieną darbą vykdantys subrangovai. 2. Susipažinimo bei pritarimų laikotarpius su Rangovo dokumentais bei laikotarpius pastaboms pateikti; 3. Paleidimo-derinimo darbų ir bandymų sekos ir laiko pasirinkimą; 4. Pagal darbų atlikimo grafiką pateiktą numatomą Mokėjimų grafiką.   Programa turi būti aiški ir apimti visas darbų dalis. Inžinieriui pareikalavus, Rangovas turi pateikti visą smulkią pagalbinę informaciją: veiksmų aprašymus, numatomų vykdyti darbų metodus, darbų eiliškumą, kiekvieno proceso numatomą trukmę ir kt.  Inžinierius, gavęs Užsakovo pritarimą, per 21 dieną po Programos gavimo, privalo ją patvirtinti arba atmesti, nurodydamas atmetimo priežastis. Jeigu Inžinierius per 21 dieną po programos gavimo nepateikia pranešimo Rangovui ir nenurodo atmetimo priežasčių, tai Rangovas privalo toliau veikti pagal programą, laikydamasis kitų sutartinių įsipareigojimų. Užsakovo personalui, planuojančiam savo veiklą, turi būti suteikta teisė vadovautis programa.  Rangovas nedelsdamas praneša Inžinieriui apie galimus ypatingus įvykius arba aplinkybes, galinčius nepalankiai paveikti darbą, padidinti Sutarties kainą arba dėl kurių bus uždelsiamas Darbų vykdymas. Inžinierius gali pareikalauti Rangovo pateikti būsimų įvykių arba aplinkybių poveikio įvertinimą ir (arba) siūlymą pagal 13.3 punktą [Pakeitimų tvarka].  Jeigu bet kuriuo metu Inžinierius informuoja Rangovą, kad programa (tiek, kiek nurodoma) neatitinka Sutarties arba prieštarauja faktinei Darbų vykdymo eigai bei Rangovo išdėstytiems ketinimams, tai Rangovas, pagal šio punkto nuostatas, privalo pateikti Inžinieriui pataisytą programą.  Patikslintos Programos pateikimas neatleidžia Rangovo nuo atsakomybės atlikti darbus nustatyta apimti bei įvardytais terminais. |
| **8.7 punktas** | **Kompensacija už uždelsimą** |
|  | ***Pakeisti 8.7 punkto paskutinę pastraipą ir ją išdėstyti taip:***  Kompensacija už uždelsimą ir bauda yra vienintelės kompensacijos, kurias už tokį nevykdymą, skirtingai nei nutraukimas pagal 15.2 punktą [Darbų nutraukimas Užsakovo iniciatyva], privalo mokėti Rangovas.  Rangovui nesilaikant 8.2 punkto reikalavimų [Baigimo laikas], Užsakovas turi teisę reikalauti Kompensacijos už uždelsimą - 0,02% nuo priimtos sutarties sumos be PVM už kiekvieną uždelstą baigti darbus kalendorinę dieną.  Priskaičiuotą Kompensacijos sumą Užsakovas turi teisę išskaičiuoti iš Rangovui mokėtinų sumų.  Kompensacijos sumokėjimas Rangovo neatleidžia nuo įsipareigojimo baigti Darbus arba nuo kitų pareigų, įsipareigojimų arba atsakomybės pagal šią Sutartį. |
| **8.13 punktas** | **Baudų taikymas** |
|  | ***Papildyti nauju 8.13 punktu „Baudų taikymas“:***  Pagal patvirtintoje Programoje numatytą Mokėjimų grafiką Rangovui pateikus 14.3 punkte numatytą kreipimąsi dėl mokėjimo, Inžinierius privalo įvertinti jo atitikimą patvirtintoje Programoje nustatytam Mokėjimo grafikui.  Jeigu pagal Rangovo pateiktą kreipimąsi Inžinierius nustato faktiškai atliktus mažesnius atliktų darbų kiekius ir/arba pateiktame kreipimesi yra nurodyti mažesni atliktų darbų kiekiai pinigine išraiška lyginant su buvusiu Mokėjimų grafike, Inžinierius raštu informuoja Rangovą apie esamą neatitikimą Mokėjimo grafikui, įvardydamas esamo atsilikimo apimtis, bei nustato terminą, ne ilgesnį nei iki kito Mokėjimo grafike nustatyto kreipimosi dėl mokėjimo pateikimo, esamam atsilikimui panaikinti.  Rangovui nustatytu terminu neištaisius atsilikimo, jam taikoma 10% dydžio bauda, nuo Inžinieriaus nustatyto papildomo termino pabaigos momentui nustatytų nepateiktų mokėjimų apimčių. Baudos dydį apskaičiuoja Inžinierius, gavęs Užsakovo pritarimą ir apie savo sprendimą per 7 dienas informuoja Rangovą.  Pritaikytą baudos sumą Užsakovas turi teisę išskaičiuoti iš Rangovui mokėtinų sumų. |
| **9 straipsnis. Baigiamieji bandymai** | |
| **9.1 punktas** | **Rangovo prievolės** |
|  | ***Papildyti 9.1 punktą:***  Baigiamųjų bandymų metu būtina įvertinti reikalavimus, nustatytus STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“. |
| **10 straipsnis. Perdavimas Užsakovui** | |
| **10.1 punktas** | **Darbų ir grupių perėmimas** |
|  | ***Papildyti 10.1 punktą po antros pastraipos įterpiant naują pastraipą:***  Iki prašymo dėl Perėmimo pažymos išdavimo pateikimo Rangovas privalo pateikti Inžinieriui ir Užsakovui Sutartyje reikalaujamus dokumentus ir naudojimo ir priežiūros instrukcijos bei kitus privalomuosius Rangovo dokumentus, būtinus Užsakovui, kad galima būtų pradėti statybos užbaigimo procedūras pagal STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“.  ***Pakeisti 10.1 punkto b) pastraipą ir ją išdėstyti:***  Atmesti prašymą, pateikiant atmetimo pagrindą ir nurodant darbą, kurį Rangovas turi atlikti arba dokumentus, būtinus pagal Sutartį ir STR 1.05.01:2017 pataisyti/pateikti, kad galėtų būti išduota Perėmimo pažyma. Tokiu atveju Rangovas pirmiau turi baigti nurodytą darbą arba pateikti/ištaisyti dokumentą ir tik po to pagal šį punktą kreiptis su kitu prašymu.  ***Įterpti paskutinę pastraipą:***  Neatsižvelgiant į šio punkto nuostatas, Sutartiniai Rangovo įsipareigojimai nebus laikomi baigti, kol nebus įstatymų nustatyta tvarka išduotas Statybos užbaigimo dokumentas. |
| **12 straipsnis. Matavimai ir įvertinimas** | |
| **12.3 punktas** | **Įvertinimas** |
|  | ***Pakeisti 12.3 punkto antrą pastraipą:***  Darbų kiekių žiniaraštyje nurodyti darbų kiekiai yra preliminarūs ir neturi būti laikomi faktiniu ir tiksliu darbų, kuriuos Rangovas turi atlikti kiekiu.  Kadangi Sutartyje taikoma fiksuotos kainos kainodara, už visą pirkimo dokumentuose ir Sutartyje numatytą pirkimo objektą Rangovui bus sumokama Rangovo pasiūlyme nurodyta kaina, jeigu faktinis ir pirkimo dokumentuose bei Sutartyje nurodytų darbų kiekis nesiskirs daugiau kaip 15 procentų, skaičiuojant nuo pradinės Sutarties vertės, t.y. didesni ar mažesni darbų kiekiai nebus laikomi papildomais ar atsisakomais darbais ir galutinei Sutarties kainai įtakos neturės.  ***12.3 punkto trečia ir ketvirta pastraipos netaikomos.*** |
| **13 straipsnis. Pakeitimai ir pataisymai** | |
| **13.1 punktas** | **Teisė daryti pakeitimus** |
|  | ***Pakeisti 13.1 punkto pirmą pastraipą:***  Prieš išduodant Perėmimo pažymą, Užsakovas, Inžinierius ir Rangovas, turi teisę inicijuoti ir siūlyti pakeitimus, kurie yra būtini Sutartyje nurodytiems tikslams pasiekti:  ***Papildyti punktą pastraipa:***  Sutarties pakeitimai gali būti atliekami Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnyje nustatyta tvarka ir sąlygomis.  Papildomi darbai – Sutartyje nenumatyti, tačiau tiesiogiai su Sutartyje numatytais darbais susiję ir būtini Sutarčiai įvykdyti (užbaigti), darbai.  Neatliekami darbai – darbai, kurie Sutartyje buvo numatyti, tačiau Sutarties įgyvendinimo eigoje paaiškėjo, kad tokio pobūdžio darbų vykdymas netikslingas.  Keičiami darbai - Sutartyje numatyti pagrindiniai darbai, kuriuos vykdant, dėl nenumatytų aplinkybių būtina pakeisti analogiškais, patikslintų techninių savybių pagrindiniais darbais, tiesiogiai susijusiais su Sutarties vykdymu darbais, būtinais Sutarčiai įvykdyti (užbaigti). |
| **13.2 punktas** | **Vertės nustatymas** |
|  | Pakeitimų, atliekamų vadovaujantis 13.1 punktu, vertė nustatoma vadovaujantis Kainodaros taisyklių nustatymo metodika.  Tvirtindamas pakeitimą Inžinierius patvirtina, jog pakeitimas atitinka 13.2 punkto reikalavimus. |
| **13.5 punktas** | **Rezervinės sumos** |
|  | ***13.5 punkto nuostatos netaikomos*** |
| **13.6 punktas** | **Padienis darbas** |
|  | ***13.6 punkto nuostatos netaikomos*** |
| **13.7 punktas** | **Pataisymai dėl įstatymo pakeitimų** |
|  | ***Pakeisti 13.7 punktą:***  Visais atvejais, Įstatymais pakeitus pridėtinės vertės mokesčio (PVM) dydį arba mokėjimo tvarką, tokie pakeitimai turi būti taikomi toms PVM sąskaitoms faktūroms, kurias Rangovas teikia po tokių pakeitimų įsigaliojimo, be atskiro Šalių Susitarimo. Tokiu atveju Sutarties kaina be PVM nekeičiama.  Kitus, nei PVM, mokesčius reglamentuojančių teisės aktų pakeitimai negali būti pagrindas peržiūrėti Sutarties kainą, kuriai taikoma peržiūra. |
| **13.8 punktas** | **Pataisymai dėl kainos pakeitimo** |
|  | ***Pakeisti 13.8 punktą:***  Sutarties kaina turi būti peržiūrima dėl kainų lygio pokyčio bet kurios iš Šalių rašytiniu prašymu. Peržiūros momentas yra Šalies prašymo kitai Šaliai peržiūrėti Sutarties kainą gavimo diena.  Turi būti perskaičiuojamos Rangovui mokėtinos sumos tik už Statybos darbus, o už kitus, nei Statybos darbai, mokėtinos sumos negali būti perskaičiuojamos.  Rangovui mokėtinos sumos už Statybos darbus gali būti perskaičiuojamos, jeigu Valstybinės duomenų agentūros (www.stat.gov.lt) kas mėnesį skelbiamo statybos sąnaudų elementų kainų indekso, labiausiai atitinkančio Objekto rūšį (toliau – Indeksas), reikšmė pakinta daugiau kaip 5 proc. per bet kurį Darbų vykdymo laikotarpį. Indeksą galima rasti: <https://osp.stat.gov.lt> > Visi rodikliai > Rodiklių duomenų bazė > Pagal temą > Ūkis ir finansai (makroekonomika) > Kainų indeksai, pokyčiai ir kainos > Statybos sąnaudų elementų kainų indeksai (SSKI), kainų pokyčiai ir svoriai > Statybos sąnaudų elementų kainų indeksai > Statybos sąnaudų elementų kainų indeksai (2015 m. – 100) > Viršuje spaudžiame v Lentelės parinktys > Statinių pagal tipą klasifikatorius (CC) > Nurodome Inžineriniai statiniai > Nurodome laikotarpį.  Sutarties kaina perskaičiuojama dėl Indekso pokyčio, pagal Sutartį neišpirktų Statybos darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:  **K = IPb / IPr**  Kur:  K – Indekso pokyčio koeficientas;  IPr – Indekso reikšmė laikotarpio pradžioje;  IPb – Indekso reikšmė laikotarpio pabaigoje;  laikotarpis yra bet koks laikotarpis, kurio pradžia yra ne ankstesnė, negu pasiūlymų pateikimo Pirkime termino pabaigos diena, pabaiga ne vėlesnė, negu paskutiniojo Atliktų darbų akto pagal Sutartį sudarymo diena.  Vėlesnis kainų perskaičiavimas negali apimti laikotarpio, už kurį jau buvo atliktas perskaičiavimas.  Pirmoji Sutarties kainos peržiūra gali būti atliekama ne anksčiau nei po 6 mėnesių po Sutarties įsigaliojimo ir po to Sutarties kaina gali būti peržiūrima ne dažniau negu kas 6 mėnesius.  Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstų Statybos darbų kaina neperskaičiuojama dėl kainų lygio kilimo. |
| **14 straipsnis. Sutarties kaina ir mokėjimas** | |
| **14.1 punktas** | **Sutarties kaina** |
|  | ***Papildyti 14.1 punktą šiomis pastraipomis:***  Sutartyje taikoma fiksuotos kainos kainodara, už visą pirkimo dokumentuose ir Sutartyje numatytą pirkimo objektą Rangovui bus sumokama Rangovo pasiūlyme nurodyta kaina, jeigu faktinis ir pirkimo dokumentuose bei Sutartyje nurodytų darbų kiekis nesiskirs daugiau kaip 15 procentų, skaičiuojant nuo pradinės Sutarties vertės, t.y. didesni ar mažesni darbų kiekiai nebus laikomi papildomais ar atsisakomais darbais ir galutinei Sutarties kainai įtakos neturės.  Pradinės sutarties vertė lygi laimėjusio pasiūlymo kainai Eur be PVM. |
| **14.2 punktas** | ***Išankstinis mokėjimas*** |
|  | ***Papildyti 14.2 punktą:***  Rangovas, norėdamas gauti išankstinį mokėjimą ar jo dalį, privalo pateikti Užsakovui prašymą ir išankstinio mokėjimo grąžinimo užtikrinimą, atitinkantį šias sąlygas:   * + - 1. Išankstinio mokėjimo grąžinimo užtikrinimas turi būti besąlyginė, neatšaukiama, pirmo pareikalavimo garantija arba laidavimo draudimas, pagal kurį garantas arba draudikas įsipareigoja sumokėti Užsakovui jo reikalaujamą sumą, jeigu Užsakovas pateikia mokėjimo reikalavimą ir jame nurodo, kad Rangovas negrąžino sumokėto išankstinio mokėjimo pagal Sutarties sąlygas, bei sumą, kurios Rangovas negrąžino;       2. Išankstinio mokėjimo grąžinimo užtikrinimas turi būti išduotas: (a) Europos Sąjungoje licencijuoto banko arba draudimo bendrovės arba (b) banko ar draudimo bendrovės iš trečiosios šalies, kurie užtikrinimo išdavimo dieną turi turėti bent vienos tarptautinių reitingų agentūros patvirtintą investicinio lygio reitingą, ne mažesnį kaip: Standard & Poor’s – „A-“, Fitch – „A-“, Moody’s – „A3“ arba lygiavertį; reitingą turi atitikti bankas arba draudimo bendrovė, kuri išdavė užtikrinimą, arba patronuojanti įmonė, arba bendrovių grupė, kuriai jie priklauso; Rangovas Užsakovo prašymu privalo pateikti Užsakovui investicinio lygio reitingo įrodymus;       3. Išankstinio mokėjimo grąžinimo užtikrinimas turi būti surašytas lietuvių arba anglų kalba (ir išverstas į lietuvių kalbą);       4. Išankstinio mokėjimo grąžinimo užtikrinimo suma turi būti lygi Rangovo prašomai išankstinio mokėjimo sumai ir turi būti nurodoma ir išmokama eurais;       5. Išankstinio mokėjimo grąžinimo užtikrinimo suma turi būti išmokama ne vėliau nei per 10 dienų po Užsakovo mokėjimo reikalavimo pateikimo garantui arba draudikui ;       6. Išankstinio mokėjimo grąžinimo užtikrinime nurodytas jo galiojimo terminas turi būti ne trumpesnis negu 30 dienų po numatomos darbų Perėmimo pažymos išdavimo dienos;       7. Rangovas privalo užtikrinti, kad išankstinio mokėjimo grąžinimo užtikrinimas galiotų ir būtų įvykdomas iki tol, kol visa išankstinio mokėjimo suma bus išskaityta iš mokėtinų sumų už atliktus darbus arba Rangovas grąžins Užsakovui likusią neišskaitytą išankstinio mokėjimo sumą;       8. Išankstinio mokėjimo grąžinimo užtikrinime turi būti numatyta, kad išankstinio mokėjimo grąžinimo užtikrinimui taikomi Lietuvos Respublikos įstatymai, o banko pateiktam užtikrinimui – Lietuvos Respublikos įstatymai arba Bendrosios garantijų pagal pirmą pareikalavimą taisyklės (Uniform Rules for Demand Guarantees, URDG, ICC Publication No. 758, 2010 m. redakcija);       9. Jeigu darbų Perėmimo pažymos išdavimo arba Sutarties nutraukimo dieną išankstinis mokėjimas nėra išskaitytas iš Rangovui mokėtinų sumų, tą dieną kyla Rangovo prievolė sumokėti (grąžinti) Užsakovui neišskaitytą išankstinio mokėjimo sumą (likutį);       10. Jeigu paaiškėja, kad išankstinio mokėjimo užtikrinimą išdavęs asmuo tapo nemokus, neįvykdo įsipareigojimų Užsakovui arba kitiems ūkio subjektams, ar netinkamai juos vykdo, Rangovas privalo nedelsdamas, bet ne vėliau nei per 14 dienų nuo Užsakovo reikalavimo, pateikti Užsakovui naują išankstinio mokėjimo grąžinimo užtikrinima likusiai neišskaitytai sumai, atitinkantį šiame punkte nurodytas sąlygas. |
| **14.3 punktas** | **Kreipimasis dėl Tarpinio mokėjimo** |
|  | ***Pakeisti 14.3 punktą ir jį išdėstyti taip:***  Rangovas, ne dažniau kaip kas 1 mėnesį, privalo įteikti Inžinieriui Užsakovo nurodytos formos Suvestinį atliktų darbų aktą, Detalų atliktų darbų aktą ir elektroninę PVM sąskaitą faktūrą.  Suvestiniame atliktų darbų akte ir detaliame atliktų darbų akte turi būti įtraukta suma, atskaitoma dėl sulaikymo, apskaičiuota visų aktuose nurodytų sumų atžvilgiu taikant sulaikymo procentus, nustatytus Pasiūlymo priede, iki tos ribos, kol suma pasiekia Sulaikomų pinigų (jeigu yra) ribą, nurodytą Pasiūlymo priede.  Užsakovas elektronines sąskaitas faktūras priima ir apdoroja naudodamasis informacinės sistemos „SABIS“ priemonėmis. |
| **14.4 punktas** | **Mokėjimų žiniaraštis** |
|  | ***Pakeisti 14.4 punktą „Mokėjimų žiniaraštis“ nauju „Mokėjimų grafikas“:***  Rangovas, gavęs Inžinieriaus pranešimą pagal 8.1 punktą [Darbo pradžia] per 28 dienas kartu su Programa privalo pateikti patikslintą Mokėjimų grafiką, išskaidydamas Priimtą sutarties sumą mėnesiniais mokėjimais pagal Rangovo planuojamą statybos darbų eigą. |
| **14.6 punktas** | **Tarpinio mokėjimo pažymų išdavimas** |
|  | ***Pakeisti 14.6 punkto antrą sakinį:***  Inžinierius ir Užsakovas, gavę atliktų darbų dokumentus, t. y. Suvestinį atliktų darbų aktą, Detalų atliktų darbų aktą privalo juos patikrinti ir patvirtinti arba pateikti pastabas per 14 dienų nuo jų gavimo.  ***Papildyti punktą paskutine pastraipa:***  Inžinieriui ar Užsakovui pareikalavus, Rangovas turi nedelsiant pataisyti nurodytas klaidas ir netikslumus, pateikti patvirtinančius skaičiavimus bei statybos atitiktį patvirtinančius dokumentus.  Visur, kur Sutartyje nurodoma Inžinieriaus prievolė išduoti Mokėjimo pažymas, turi būti suprantama kaip Inžinieriaus prievolė patvirtinti Rangovo pateiktus atliktų darbų aktus. |
| **14.7 punktas** | **Mokėjimas** |
|  | ***Papildyti 14.7 punktą paskutine pastraipa:***  Apmokėjimo data laikoma ta data, kai Užsakovas atlieka mokėjimą į Rangovo sąskaitą. |
| **14.8 punktas** | **Pavėluotas mokėjimas** |
|  | ***Išbraukti 14.8 punkto antrą pastraipą ir vietoje jos įrašyti:***  Rangovui pareikalavus, Užsakovas už pavėluotus mokėjimus pagal Sutartį privalo sumokėti Rangovui 0,02 proc. dydžio delspinigius nuo vėluojamos apmokėti sumos už kiekvieną pradelstą apmokėti dieną. |
| **14.10 punktas** | **Darbų baigimo ataskaita** |
|  | ***Pakeisti pirmos 14.10 punkto pastraipos pirmą sakinį:***  Rangovas, gavęs Perėmimo pažymą, per 28 dienas privalo Inžinieriui įteikti keturis Darbų baigimo ataskaitos kartu su patvirtinančiais dokumentais egzempliorius parodydamas:   * 1. viso atlikto darbo vertę pagal Sutartį iki datos, įrašytos Darbų Perėmimo pažymoje,   2. bet kurias, Rangovo nuomone, toliau mokėtinas sumas, ir   3. sąmatą bet kurių kitų sumų, kurios, Rangovo nuomone, jam turės būti mokamos pagal Sutartį. Sąmatinės sumos toje Darbų baigimo ataskaitoje turi būti parodytos atskirai.   Inžinierius po to tai privalo patvirtinti pagal 14.6 punktą *[Tarpinio mokėjimo pažymų išdavimas*]. |
| **14.15 punktas** | **Mokėjimo valiutos** |
|  | ***Pakeisti 14.15 punktą ir jį išdėstyti taip:***  Sutarties valiuta yra euras. |
| **14.16 punktas** | **Permokėtų sumų grąžinimas** |
|  | ***Pridėti naują 14.16 punktą „Permokėtų sumų grąžinimas“:***  Rangovas privalo grąžinti Užsakovui 42 dienų laikotarpyje bet kokią sumą, kuria buvo viršyta tarpinė ar galutinė suma, nurodyta Rangovo pateiktuose mokėjimo dokumentuose, kai tik bus pareikalautas tai padaryti. Jeigu Rangovas neįvykdė tokio grąžinimo laiku, Užsakovas gali sustabdyti kitus mokėjimus.  Sumos, kurias reikia grąžinti Užsakovui, gali būti kompensuotos sumomis, kurias turi gauti Rangovas. Tai neturi įtakoti šalių susitarimo dėl apmokėjimo dalimis. |
| **15 straipsnis. Sutarties nutraukimas Užsakovo iniciatyva** | |
| **15.2 punktas** | *Papildyti 15.2 punktą ir jį išdėstyti taip:*  Užsakovas turi teisę vienašališkai ne teismo tvarka nutraukti Sutartį, jeigu Rangovas (bet kuris Rangovo jungtinės veiklos partneris) padaro esminį Sutarties pažeidimą, tai yra:   1. nevykdo darbų arba vykdo darbus akivaizdžiai per lėtai, kad spėtų juos užbaigti per darbų terminus ir gavęs Užsakovo pretenziją dėl vėlavimo, nesiima darbų paspartinimo priemonių; 2. pažeidžia darbų atlikimo terminus ir dėl darbų vėlavimo darbai praranda prasmę Užsakovui; 3. padaro kitą Sutarties pažeidimą, kuris atitinka esminio Sutarties pažeidimo požymius, nurodytus Lietuvos Respublikos civilinio kodekso 6.217 straipsnio 2 dalyje ir gavęs Užsakovo pretenziją, neištaiso pažeidimo; 4. paaiškėjo PĮ 50 straipsnio 9 dalyje ir (ar) Viešųjų pirkimų įstatymo 47 straipsnio 9 dalyje nurodytos aplinkybės; 5. Sutartis buvo pakeista pažeidžiant PĮ 97 straipsnį; 6. Nepateikia tinkamo pratęsto Atlikimo užtikrinimo.   Išvardintais atvejais Užsakovas ne mažiau nei prieš 20 dienų įspėja Rangovą apie Sutarties nutraukimą ir nutraukia Sutartį. |
| **18 straipsnis. Draudimas** | |
| **18.1 punktas** | **Bendrieji draudimo reikalavimai** |
|  | *Pakeisti 18.1 punkto pirmą pastraipą:*  Šiame straipsnyje kiekvienos draudimo rūšies „draudžiančioji Šalis“ yra Rangovas.  ***Papildyti 18.1 punktą pastraipomis:***  Rangovas privalo apsidrausti statybos darbų ir Rangovo civilinės atsakomybės draudimu bei kitu privalomuoju draudimu, jeigu jis yra privalomas pagal Lietuvos Respublikoje galiojančius įstatymus ir kitus teisės aktus.  Jei Rangovas netinkamai vykdo arba nevykdo reikalavimo apsidrausti, jis yra vienintelis už šio reikalavimo nevykdymą atsakingas asmuo ir padengia visas su Užsakovui ar tretiesiems asmenims padaryta žala ar nuostoliais susijusias sumas, kurias priešingu atveju būtų padengusi draudimo bendrovė. |
| **18.2 punktas** | **Darbų ir Rangovo įrengimų draudimas** |
|  | *Pakeisti 18.2 punktą ir jį išdėstyti taip:*  Rangovas iki darbų pradžios privalo pateikti Užsakovui **Statybos darbų** draudimo sutartį sudarančių dokumentų kopijas ir sutarties įsigaliojimo faktą patvirtinančius dokumentus.  Statybos darbų draudimas turi galioti nuo statybos darbų pradžios iki Perėmimo pažymos išdavimo dienos.  Statybos darbų draudimo suma turi būti ne mažesnė negu statybos darbų atkuriamoji vertė. |
| **18.3 punktas** | **Atsakomybės draudimas už padarytą žalą fiziniam asmeniui arba turtui** |
|  | *Pakeisti 18.3 punktą ir jį išdėstyti taip:*  Rangovas iki darbų pradžios privalo pateikti Užsakovui **Rangovo civilinės atsakomybės** draudimo sutartį sudarančių dokumentų kopijas ir sutarties įsigaliojimo faktą patvirtinančius dokumentus.  Civilinės atsakomybės draudimas turi galioti nuo darbų pradžios iki Perėmimo pažymos išdavimo dienos.  Minimali draudimo suma negali būti mažesnė kaip 43.400,00 Eur vienam draudžiamajam įvykiui. |
| **18.4 punktas** | **Rangovo personalo draudimas** |
|  | ***18.4 punkto reikalavimai netaikomi.*** |
| **19 straipsnis. Nenugalima jėga** | |
| **19.1 punktas** | **Nenugalimos jėgos sąvoką** |
|  | ***Papildyti 19.1 punktą pirma pastraipa (atitinkamai buvusias pirmą ir antrą pastraipą laikyti antra ir trečia) ir išdėstyti ją taip:***  Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl aplinkybių, kurių Šalis negalėjo kontroliuoti ir protingai numatyti Sutarties sudarymo metu, ir negalėjo užkirsti kelio šių aplinkybių ar jų pasekmių atsiradimui bei nebuvo prisiėmusi tokių aplinkybių atsiradimo rizikos.  Esant nenugalimos jėgos aplinkybėms, Šalys įstatymuose nustatyta tvarka yra atleidžiamos nuo netesybų mokėjimo ir nuostolių atlyginimo už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas atitinkamai pratęsiamas.  Šalis, prašanti ją atleisti nuo atsakomybės, privalo pranešti kitai Šaliai apie nenugalimos jėgos aplinkybes nedelsiant, bet ne vėliau kaip per 7 dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Šalis taip pat turi pateikti kitai Šaliai atitinkamą pranešimą, kai išnyksta įsipareigojimų nevykdymo pagrindas. |
| **20 straipsnis. Pretenzijos, ginčai ir arbitražas** | |
| **20.2 punktas** | **Ginčų nagrinėjimo komisijos paskyrimas** |
|  | ***Pakeisti 20.2 punkto antrą pastraipą:***  Ginčų nagrinėjimo komisijos asmenų skaičius nurodytas pasiūlymo priede. |
| **20.6 punktas** | **Arbitražas** |
|  | ***Pakeisti 20.6 punktą ir jį išdėstyti taip:***  Arbitražas netaikomas.  Bet kokie ginčai, nesutarimai ar reikalavimai, kylantys iš Sutarties arba susiję su Sutartimi, jos pažeidimu, nutraukimu ar galiojimu, visų pirma privalo būti sprendžiami derybomis. Bet kuri Šalis gali inicijuoti ginčą, išsiųsdama pretenziją. Pretenzijoje turi būti nurodyta, kad ji teikiama pagal šį punktą.  Jeigu Šalys taikiai neišsprendžia ginčo per 30 dienų (arba per kitą Šalių sutartą terminą) po to, kai Šalis gauna kitos Šalies pretenziją pagal šį punktą, arba jeigu nepradedamos Šalių derybos, tuomet toks ginčas, nesutarimas ar reikalavimas, kylantis iš šios Sutarties arba susijęs su ja, ar jos pažeidimu, nutraukimu arba negaliojimu, yra galutinai sprendžiamas Lietuvos Respublikos teismuose. |
| **21 straipsnis. Auditai ir kontrolė** | |
| **21.1 punktas** | ***Papildyti nauju 21.1 punktu „Auditai ir kontrolė“:***  Rangovas privalo pagal Užsakovo pagrįstą prašymą leisti Užsakovui ir Valdžios institucijoms patikrinti Rangovo buhalterinę apskaitą ir dokumentus, susijusius su Sutarties vykdymu, taip pat leisti Užsakovo ar Valdžios institucijos paskirtiems auditoriams atlikti jų auditą arba kitiems specialistams atlikti tokių dokumentų ir informacijos patikrinimą.  Nurodyti tretieji asmenys taip pat turi teisę patikrinti Statybos darbų vykdymą statybvietėje ir kitus Sutarties vykdymo klausimus. Laikoma, kad Rangovo išlaidos dėl tokių patikrinimų ir auditų yra įskaičiuotos į Sutarties kainą.  Rangovas įsipareigoja atskleisti tikrinantiems arba audituojantiems asmenims visą savo konfidencialią ir kitą informaciją, kurios pagrįstai reikia tiems asmenims tam, kad jie įsitikintų, jog vykdant Sutartį nepažeidžiama Sutartis ar taikytini Įstatymai. Rangovas privalo pats pasirūpinti tinkama Rangovo konfidencialios informacijos apsauga per trečiųjų asmenų patikrinimus. |

\_\_\_\_\_\_\_\_\_\_\_\_

1. *Leidinius galima įsigyti: Lietuvių kalba ir anglų kalba - UAB „Sweco Lietuva“ (Gerulaičio g. 1 (II aukštas), LT - 08200 Vilnius)* [*http://www.sweco.lt/lt/Lithuania/Apie-Sweco/Leidyba/*](http://www.sweco.lt/lt/Lithuania/Apie-Sweco/Leidyba/) *arba anglų kalba – FIDIC sekretoriatas Šveicarijoje P. O. Box 311, CH-1215 Geneva 15, Switzerland, Fax: 41 (22) 799 4901,* [*http://fidic.org/bookshop/*](http://fidic.org/bookshop/) *.* [↑](#footnote-ref-1)